CELEX: C2006/131/85
Language: da
Date: 2006-06-03 00:00:00
Title: Sag T-109/06: Sag anlagt den  12. april 2006  — Vodafone España og Vodafone Group mod Kommissionen

3.6.2006   
            
            
               DA
            
            
               Den Europæiske Unions Tidende
            
            
               C 131/46
            
         Sag anlagt den 12. april 2006 — Vodafone España og Vodafone Group mod Kommissionen
   (Sag T-109/06)
   (2006/C 131/85)
   Processprog: engelsk
   Parter
   
      Sagsøgere: Vodafone España, SA (Madrid, Spanien) og Vodafone Group plc (Newbury, Det Forenede Kongerige) (ved J. Flynn, QC, solicitors E. McKnight og K. Fountoukakos-Kyriakakos)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Annullation af Kommissionens beslutning indeholdt i skrivelse af 30. januar 2006 til Spanish Comisión del Mercado de las Telecomunicaciones (»CMT«).
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne har nedlagt påstand om annullation af Kommissionens beslutning i skrivelse af 30. januar 2006 til Spanish Comisión del Mercado de las Telecomunicaciones (»CMT«), som blev vedtaget i henhold til artikel 7 i direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (1) (»rammedirektivet«).
   Ved den anfægtede beslutning godkendte Kommissionen ved afslutningen af den i rammedirektivets artikel 7 fastsatte indledende undersøgelsesfase, og uden at indlede en yderligere undersøgelse på to måneder i henhold til artikel 7, stk. 4 (»anden fase«), en foranstaltning, som blev foreslået og anmeldt til Kommissionen af CMT, ved hvilken CMT foreløbigt havde besluttet følgende:
   
               i)
            
            
               Vodafone og to andre virksomheder (Telefonica og Amena) er tilsammen markedsdominerende, idet virksomhederne indtager en kollektiv dominerende stilling på engrosmarkedet for tilslutning til og access i offentlige mobiltelefonnet i Spanien.
            
         
               ii)
            
            
               De tre virksomheder blev pålagt en forpligtelse til at reagere på rimelige anmodninger om adgang til deres netværk og til at tilbyde rimelige vilkår for levering af adgangstjenester.
            
         Sagsøgerne har gjort gældende, at den anfægtede beslutning er i strid med rammedirektivets artikel 7, idet Kommissionen burde have indledt en anden undersøgelsesfase af følgende grunde:
   
               i)
            
            
               Kommissionen burde have indset, at CMT ikke med henvisning til beviserne og begrundelsen i den foreslåede foranstaltning kunne begrunde en antagelse om, at der forelå en stærk markedsposition.
            
         
               ii)
            
            
               Kommissionen burde have været i alvorlig tvivl om, hvorvidt CMT havde anvendt begrebet »dominerende stilling« korrekt, i henhold til retspraksis fra De Europæiske Fællesskabers Domstol og Retten i Første Instans.
            
         
               iii)
            
            
               Kommissionen burde have været i alvorlig tvivl om, hvorvidt CMT havde sammenholdt og undersøgt al relevant dokumentation.
            
         Sagsøgerne har endvidere gjort gældende, at den anfægtede beslutning fører til ulige behandling af virksomheder i sammenlignelige situationer og skaber hindringer for det indre marked, idet beslutningen er uforenelig med andre beslutninger truffet i henhold til rammedirektivets artikel 7.
   Sagsøgerne har endelig gjort gældende, at Kommissionen har overtrådt sagsøgernes processuelle rettigheder ved at undlade at indlede en ny undersøgelsesprocedure, og ved at fratage sagsøgerne deres mulighed for under Kommissionens indledende undersøgelsesfase at komme med bemærkninger til de yderligere oplysninger, som Kommissionen fik fra CMT.
   
      (1)  Europa-Parlamentets og Rådets direktiv 2002/21/EF af 7.3.2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108, s. 33).